אורן הרמן

אורן הרמן (נולד ב-25 בינואר 1973) הוא סופר ופרופסור להיסטוריה של המדע.

== ביוגרפיה ==
הרמן נולד בירושלים ב-25 בינואר 1973. הוא גדל והתחנך בירושלים ובניו יורק, וסיים את לימודיו התיכוניים בתיכון ליד האוניברסיטה בירושלים. לאחר שלוש שנות שירות ביחידה מובחרת בצה"ל, למד היסטוריה וביולוגיה באוניברסיטה העברית וסיים תואר ראשון בהצטיינות. לאחר מכן קיבל תואר שני ותואר דוקטור בהצטיינות מאוניברסיטת אוקספורד. במשך שנתיים עסק במחקר והוראה באוניברסיטת הרווארד, במחלקה להיסטוריה של המדע.

הרמן זכה בפרס אלון להצטיינות אקדמית, ונבחר בשנת 2003 לאקדמיה הצעירה למדעים בישראל. נכון לשנת 2022, הרמן הוא מרצה בתוכנית לתארים מתקדמים במדע, טכנולוגיה וחברה באוניברסיטת בר-אילן ועמית בכיר במכון ון ליר בירושלים. תחומי ההתמחות שלו כוללים היסטוריה ופילוסופיה של הביולוגיה המודרנית, היסטוריה של המחשבה האבולוציונית, אלטרואיזם, גנטיקה במאה ה-20, היסטוריה תרבותית של המדע, ביוגרפיות היסטוריות, מדע ומיתולוגיה.

הרמן תורם תכופות ל"ניו ריפבליק"<ref>https://newrepublic.com/authors/oren-harman</ref> ול"הארץ", והוא יוצר משותף של הסדרה התיעודית הישראלית "אז הרצל אמר" (?Did Herzl Really Say That), הבוחנת זהויות תרבותיות משתנות בישראל.<ref>[http://www.ruthfilms.com/films/clusters/did-herzl-really-say-that.html Did Herzl really say that?] </ref> עבודתו סוקרה בכתבי העת המדעיים Science ו-Nature, וכן בניו יורק טיימס, הטיימס, TLS, The New York Review of Books, אקונומיסט, פורבס, הפינגטון פוסט ועוד.

== יצירותיו ==
===ספרים===
* האיש שהמציא את הכרומוזום. קיימברידג', מסצ'וסטס: אוניברסיטת הרווארד, 2004.
* Rebels, Mavericks and Heretics in Biology. עם מייקל דיטריך. ניו הייבן, קונטיקט: הוצאת אוניברסיטת ייל, 2008.
* מחיר האלטרואיזם: ג'ורג' פרייס והחיפוש אחר מקורות טוב הלב. ניו יורק: WWNorton / Bodley Head / Random House, 2010. 
* מדענים מבחוץ: דרכים לחדשנות בביולוגיה (Outsider Scientists: Routes to Innovation in Biology). עם מייקל דיטריך. שיקגו: אוניברסיטת שיקגו. 2013
* אבולוציות: חמישה עשר מיתוסים שמסבירים את עולמנו. ניו יורק: פרר, שטראוס וז'ירו, 2018; ידיעות ספרים, 2019.
* חולמים, בעלי חזון ומהפכנים במדעי החיים (Dreamers, Visionaries and Revolutionaries in the Life Sciences). עם מייקל דיטריך. שיקגו: אוניברסיטת שיקגו, 2018
* ההיסטוריוגרפיה של הביולוגיה (Handbook of the Historiography of Biology). עם מייקל דיטריך ומארק בורלו. הוצאת שפרינגר. 2018
ספרו המפורסם ביותר, מחיר האלטרואיזם: ג'ורג' פרייס והחיפוש אחר מקורות טוב הלב,<ref></ref><ref></ref> בוחן את מקורותיו האבולוציוניים של האלטרואיזם וסוקר את קורות חייו של הגאון הטרגי ג'ורג' פרייס, שניסח משוואה לפתרון פרדוקס האלטרואיזם. הספר זכה בפרס הספרים של לוס אנג'לס טיימס לשנת 2010<ref>http://www.latimes.com/la-mediagroup-bookprizewin-2011-0429-htmlstory.html</ref> בקטגוריית המדע והטכנולוגיה, היה ספר השנה של הניו יורק טיימס,<ref>[https://www.nytimes.com/2010/12/05/books/review/100-notable-books-2010.html?pagewanted=all Notable Book of the Year]</ref> והעניק השראה לשני מחזות תיאטרון ותוכניות רדיו. ספרו הראשון של אורן הרמן, האיש שהמציא את הכרומוזום,<ref></ref> נכתב על המדען האנגלי סיריל דין דרלינגטון, שניסה להשתמש בביולוגיה לשם הבנת התרבות וההיסטוריה האנושית, ורעיונותיו הקרינו על מחקר הפוטנציאל האבולוציוני. ספרו האחרון בינתיים של הרמן – אבולוציות – תורגם לעברית וראה אור בהוצאת ידיעות ספרים.<ref></ref> הספר, שהיה לרב מכר, מתאר בנימה מיתית את האירועים הגדולים בתולדות היקום, החל במפץ הגדול ועד להתפתחות התודעה האנושית. ספריו של הרמן תורגמו לשפות רבות בהן פולנית, סינית, עברית, יפנית, קוריאנית, איטלקית, טורקית ומלאיאלאם.

===סרטים===
* [https://web.archive.org/web/20190328065851/http://www.ruthfilms.com/films/clusters/did-herzl-really-say-that.html אז הרצל אמר], עם ינאי עפרן. במאי: עידו בהט. ערוץ 8. 2006

== קישורים חיצוניים ==

* 
* 
* [https://www.wsj.com/articles/evolutions-review-how-the-butterfly-got-its-spots-1528489287 "איך קיבל הפרפר את כתמיו",] באתר וול סטריט ג'ורנל
* [https://www.forbes.com/2010/06/07/altruism-kindness-philanthropy-giving-opinions-contributors-oren-harman.html "ניתוח האלטרואיזם", פורבס]
* [http://www.nybooks.com/articles/archives/2010/oct/14/goodness-your-genes/ "האם הטוב נמצא בגנים שלך?"] [http://www.nybooks.com/articles/archives/2010/oct/14/goodness-your-genes/ ניו יורק רוויו אוף בוקס]
* [https://www.spectator.co.uk/2010/05/genetics-god-and-antlers/ הצופה] (The Spectator)
* [https://www.economist.com/books-and-arts/2010/05/20/selflessness-of-strangers The Economist]
* [https://www.nature.com/articles/d41586-018-05774-x Nature]
* [http://nautil.us/issue/59/connections/bombers-and-dinosaurs-were-both-before-their-time Nautilus]
* academia.edu [https://biu.academia.edu/OrenHarman]
* [https://www.wsj.com/articles/five-best-oren-harman-on-science-and-literature-1530838416 5 הספרים הטובים ביותר שבחר אורן הרמן, וול סטריט ג'ורנל]
* [https://www.haaretz.com/israel-news/.premium-the-polymath-who-wrote-the-history-of-science-in-poetry-1.6162957 הגאון המתמטי שכתב את תולדות המדע בשירה]
* [https://www.thejc.com/culture/books/interview-evolutions-fifteen-myths-that-explain-our-world-oren-harman-1.472600 האם אתה יכול להיכנס למוחו של טרילוביט? אורן הרמן נכנס.]

== הערות שוליים ==

קטגוריה:היסטוריונים של המדע
קטגוריה:סופרים ישראלים
קטגוריה:בוגרי התיכון ליד האוניברסיטה
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת אוקספורד
קטגוריה:סגל אוניברסיטת בר-אילן: לימודים בין תחומיים
קטגוריה:ישראלים שנולדו ב-1973